**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 11. sjednice Upravnog vijeća**

**Doma zdravlja Karlovac održane dana**

**27. rujna 2022. godine**

**Karlovac, rujan 2022.**

**====================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1641/2-22**

**Karlovac, 27. rujna 2022. godine**

**Z A P I S N I K**

s **11. sjednice** Upravnog vijeća Doma zdravlja Karlovac, održane dana 27. rujna 2022. godine s početkom u 14,00 sati.

Poziv s materijalima za 11. sjednicu Upravnog vijeća Doma zdravlja Karlovac dostavljen je članovima Upravnog vijeća dana 21. rujna 2022. godine putem dostavljača (Dostavnica Broj: 12-1641/22).

NAZOČNI: Oliver Budimir, struč. spec. ing. sec., zamjenik predsjednika, Ivana Mehle, dipl. učitelj, član, Domagoj Modrušan, dr. med. dent., član, Sanja Brleković, dr. med. spec., član.

NISU NAZOČNI: : Dražen Tufeković, dr. med., spec. opće kirurgije, subspecijalist abdominalne kirurgije, predsjednik.

OSTALI NAZOČNI: Tatjana Šterk-Tudić, mag. oec., ravnateljica, Snježana Šlat, dr. med. spec., zamjenica ravnateljice i pomoćnica ravnateljice za kvalitetu, Andreja Jurković, dipl. iur., voditeljica Odjela za pravno kadrovske i opće poslove.

Zamjenik predsjednika Upravnog vijeća Oliver Budimir, struč. spec. ing. sec., pozdravlja sve nazočne, konstatira kvorum te na prijedlog ravnateljice predlaže dopunu Dnevnog reda s točkom 3. Donošenje II. Izmjena i dopuna Financijskog plana Doma zdravlja Karlovac za 2022. godinu s obrazloženjem. Točke 3., 4., 5. i 6. postaju točke 4., 5., 6., i 7. Dnevnog reda.

Zamjenik predsjednika Upravnog vijeća predlaže sljedeći

D N E V N I R E D

1. Usvajanje Zapisnika sa 8., 9. i 10. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec kolovoz 2022. godine
3. Donošenje II. Izmjena i dopuna Financijskog plana Doma zdravlja Karlovac za 2022. godinu s obrazloženjem
4. Donošenje II. Izmjena i dopuna Plana nabave Doma zdravlja Karlovac za 2022. godinu
5. Izvješće o provedbi Odluke Upravnog vijeća Doma zdravlja Karlovac, Broj: 12-1487/22 od 23. kolovoza 2022. g.
6. Utvrđivanje potrebe zapošljavanja

1. Različito.

Predloženi Dnevni red je jednoglasno s četiri glasa ZA usvojen.

**ODLUKE:**

**Točka 1.**

O D L U K A

Članak 1.

Usvaja se Zapisnik sa 8. sjednice Upravnog vijeća Doma zdravlja Karlovac održane dana 23. kolovoza 2022. godine, Zapisnik sa 9. sjednice Upravnog vijeća Doma zdravlja Karlovac održane dana 2. rujna 2022. godine te Zapisnik sa 10. sjednice Upravnog vijeća Doma zdravlja Karlovac održane dana 15. rujna 2022. godine.

Članak 2.

Ova Odluka stupa na snagu danom donošenja.

 **Točka 2.**

O D L U K A

Članak 1.

Usvaja se Izvješće o financijskom poslovanju Doma zdravlja Karlovac za mjesec kolovoz 2022. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

O D L U K A

Članak 1.

Donose se II. Izmjene i dopune Financijskog plana Doma zdravlja Karlovac za 2022. godinu s obrazloženjem, koje se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 4.**

O D L U K A

Članak 1.

Usvajaju se II. Izmjene i dopune Plana nabave Doma zdravlja Karlovac za 2022. godinu koje se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 5.**

O D L U K A

Članak 1.

Usvaja se Izvješće ravnateljice o provedbi Odluke Upravnog vijeća Doma zdravlja Karlovac, Broj: 12-1487/22 od 23. kolovoza 2022. g.

Članak 2.

Ova Odluka stupa na snagu danom donošenja.

**Točka 6.**

O D L U K A

Članak 1.

Utvrđuje se potreba zapošljavanja:

* doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

Obrazloženje

Valentina Pavlić, dr. med., nositeljica tima u ordinaciji opće/obiteljske medicine Doma zdravlja Karlovac na adresi Lasinjska cesta 19, Lasinja, podnijela je Zahtjev za sporazumni raskid ugovora o radu zaključno s 28. prosincem 2022. godine radi preseljenja u drugu županiju. Stoga će s imenovanom biti zaključen Sporazum o prestanku ugovora o radu.

Slijedom navedenog, potrebno je zapošljavanje doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine na adresi Lasinjska cesta 19, Lasinja, jednog izvršitelja/ice na neodređeno vrijeme, nakon odlaska Valentine Pavlić, dr. med..

Po iscrpljenom dnevnom redu, rad sjednice završio je 27.9.2022. g. u 14.55 sati.

Zapisnik sastavila:

v.r. Andreja Jurković, dipl. iur.

**ZAMJENIK** **PREDSJEDNIKA UPRAVNOG VIJEĆA**

 **Oliver Budimir, struč. spec. ing. sec.**